text: Tre chauffører med fusk 
  24 august 2015 kl. 10.05
  Tre lastbilchauffører - en tysker og to hollændere - kan se frem til et farvel til kørekortet efter razzia
  En tysk chauffør havde så meget rod i det, at han i nærmeste fremtid kan se frem til en ubetinget førerretsfrakendelse i seks måneder.
  Desuden blev det på to hollandske lastbiler konstateret, at der var manipuleret med lastbilens hastighedsbegrænser, og det udløser automatisk en ubetinget førerretsfrakendelse på stedet.
  De to hollandske lastbiler blev efter kontrollen eskorteret til nærmeste værksted, hvor de fik bragt forholdene i orden. Efter betaling af bøderne kunne de forlade landet - uden udsigt til at kunne returnere igen som chauffør i Danmark det næste halve år.
  De tre blev afsløret af Tungvognscenter Syd, der onsdag og torsdag i sidste uge udførte en natkontrol langs den Sønderjyske Motorvej.
  I natkontrollen kontrollerede Tungvognscenteret i alt 36 lastbiler og optog 34 politirapporter, som primært handlede om overtrædelser af køre- og hviletidsreglerne.
  